《丽江雪山》
明代·程本立

玉龙峰高九千仞，日色晦明云气寒。何当赤脚踏冰雪，更有红颜生羽翰。

石洞僧来昼骑虎，瑶台仙去夜乘鸾。山灵于我岂无意，一路天花落锦鞍。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。